37. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ  Αριθ. 326 της 17 Φεβρ./8 Μαρτ. 1956  (ΦΕΚ Α΄ 81) Περί αυξήσεως αμοιβής των επιμελουμένων την είσπραξιν της υπέρ του λογαριασμού Αγροτικής εισφοράς κατά στρέμμα αγροτικών κτημάτων κλπ. Ι.Εις του έχοντας την επιμέλειαν της εισπράξεως της υπέρ του λογαριασμού της Αγροτικής εισφοράς κατά στρέμμα αγροτικών κτημάτων, ως και των εισπρακτέων υπολοίπων των καταργηθέντων Περιφερειακών Ταμείων Αγροφυλακής, ιδίων εισπρακτορικών οργάνων, η κατά το άρθρ. 25 του Β.Δ. της 2ας Φεβρ. 1955 «περί εκτελέσεως των οικονομικών διατάξεων του περί Αγροφυλακής Ν.Δ. 3030/1954» παρεχομένη αμοιβή αυξάνεται εις 10% επί των από 1ης Μαρτ. 1956 και εφεξής πραγματοποιουμένων εισπράξεων. ΙΙ.Τα κατά το άρθρ. 90 του Ν.Δ. 3030/1954 «περί Αγροφυλακής» προσλαμβανόμενα δια την είσπραξιν των εσόδων Αγροφυλακής ίδια εισπρακτορικά όργανα, δέον να κέκτηνται τα κατά τας κειμένας διατάξεις απαιτούμενα προσόντα και τουλάχιστον απολυτήριον Δημοτικού Σχολείου, τροποποιουμένης κατά τούτο της διατάξεως της παρ. 2 εδάφ. γ΄ του άρθρ. 25 του από 2.2.1955 Β.Δ/τος «περί εκτελέσεως των οικονομικών διατάξεων του περί Αγροφυλακής Ν.Δ. 3030/1954». ΙΙΙ.Αι αναγκαίαι δια την εφαρμογήν της παρούσης λεπτομέρειαι ρυθμίζονται δια κοινών αποφάσεων των Υπουργών Εσωτερικών και Οικονομικών μη απαιτουμένης της δημοσιεύσεώς των δια της Εφημερίδος της Κυβερνήσεως. Εκδόσαν προς τούτο την υπ’ αριθ. 326 παρούσαν πράξιν του, ήτις ισχύει από της δημοσιεύσεώς της δια της Εφημερίδος της Κυβερνήσεως και θέλει κυρωθή δια Νόμου. 